REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/134-20

26. oktobar 2020. godine

B e o g r a d

ZAPISNIK

PRVE SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 26.OKTOBRA 2020. GODINE

Sednica je počela u 11,30 časova.

Sednicu je, u skladu sa članom 25. stav 1. Poslovnika Narodne skupštine, sazvao Ivica Dačić, predsednik Narodne skupštine.

U skladu sa članom 25. stav 2. Poslovnika sednici je, do izbora predsednika Odbora, predsedavao narodni poslanik Milorad Mijatović, najstariji član Odbora.

Sednici su prisustvovali članovi Odbora: Veroljub Arsić, Zoran Bojanić, Nikola Jolović, Duško Tarbuk, Olivera Pešić, Sonja Vlahović, Goran Kovačević, Aleksandra Tomić, Boban Birmančević, Bratimir Vasiljević, Ana Čarapić, Dušan Bajatović, Zoltan Pek, Marija Jovanović i Milorad Mijatović.

Sednici su prisustvovali zamenici članova Odbora: Mihailo Jokić (zamenik Vladimira Marinkovića), Nikola Vojinović, Janko Langura, Ana Beloica i Svetlana Milijić.

Sednici nije prisustvovala član Odbora Marina Raguš, niti njen zamenik.

U skladu sa članom 25. stav 3. Poslovnika Narodne skupštine, za ovu sednicu određen je sledeći:

D n e v n i r e d:

1. Izbor predsednika Odbora;
2. Izbor zamenika predsednika Odbora.

**PRVA TAČKA DNEVNOG REDA**: **Izbor predsednika Odbora**

Predsedavajući je predložio i obrazložio predlog da se za predsednika Odbora izabere dr Aleksandra Tomić, član Odbora.

Odbor je većinom glasova (14 za , nijedan protiv, nijedan uzdržan, jedan član Odbora nije glasao) usvojio predlog narodnog poslanika Milorada Mijatovića i za predsednika Odbora izabrao dr Aleksandru Tomić.

**DRUGA TAČKA DNEVNOG REDA**: **Izbor zamenika predsednika Odbora**

Predsednik Odbora je, predložila i obrazložila predlog da se za zamenika predsednika Odbora izabere Dušan Bajatović, član Odbora.

Odbor je većinom glasova (15 za , nijedan protiv, nijedan uzdržan, jedan član Odbora nije glasao) usvojio predlog predsednika Odbora i za zamenika predsednika Odbora izabrao Dušana Bajatovića.

Sednica je završena u 11,40 časova.

Sednica je tonski snimana.

SEKRETAR PREDSEDNIK

Tijana Ignjatović dr Aleksandra Tomić